Vacunar-se contra la grip és vital per reduir la transmissió de la malaltia i facilitar, alhora, la lluita contra la COVID-19.

La vacuna, que s’ha d’administrar cada any perquè la seva preparació varia en funció dels virus gripals, és segura i té uns efectes adversos mínims.

Qui s'ha de vacunar?

Les persones considerades de risc es poden vacunar gratuïtament al sistema sanitari públic:

* persones de 60 anys o més;
* dones embarassades i puèrperes;
* infants d'entre 6 mesos i 2 anys amb antecedents de prematuritat (nascuts abans de les 32 setmanes de gestació);
* persones amb malalties cròniques;
* persones de centres per a la gent gran o altres institucions tancades;
* persones amb obesitat mòrbida;
* persones que en cuiden d'altres que pertanyen a qualsevol dels col·lectius esmentats o que hi estan en contacte, i
* professionals de la salut, sociosanitaris i docents.

Què cal fer per vacunar-se?

Heu de contactar amb el vostre centre d'atenció primària per demanar cita prèvia (Telf: 977610762). Allà us donen dia i hora per vacunar-vos i us informen del lloc on heu d'anar per fer-ho.